ОСНОВНА ШКОЛА ''Вук Караџић''
СМЕДЕРЕВСКА ПАЛАНКА
На основу члана 119. став 1. тачка 1) Закона о основама система образовања и васпитања („Сл. Гл. РС”, бр. 88/17, 27/18 др. Закони,10/19, 27/2018- др.закон, 6/2020 и 129/2021- даље: Закон) и Статута Основне Школе ''Вук Караџић'' из Смедеревскe Паланке, Школски одбор је на седници одржаној дана       2023. године донео:

ПРАВИЛНИК О НАГРАЂИВАЊУ И ПОХВАЉИВАЊУ  ЗАПОСЛЕНИХ
Основне школе ''Вук Караџић'' у Смедеревској Паланци

I ОПШТЕ ОДРЕДБЕ
Члан 1.
Овим правилником прописују се врсте похвала и награда запослених основне школе "Вук Караџић" (даље: Школа), као и услови и начин њиховог додељивања. 
Као посебан облик признања у току рада  запосленом се додељује диплома,  захвалница или награда за изузетан успех, односно успех из појединих области рада или у било којој области рада школе. 
Осим наставника награде предвиђене ставом 1. овог члана могу добити и остали запослени који обављају радне задатке на марљив, ажуран и квалитетан начин .
Награде и похвале додељују надлежни органи Школе на основу одредаба овог Правилника, а у складу са Законом и Статутом школе.

II НАГРАЂИВАЊЕ И ПОХВАЉИВАЊЕ ЗАПОСЛЕНИХ

Члан 2.
Запослени могу бити награђени Светосавском и Наградом која се додељује приликом Дана школе и то: похваљивањем, захвалницама за допринос у раду Школе, књигама, увећањем дужине годишњег одмора и другим начиним предвиђеним овим Правилником. 


Члан 3.
Награда која се додељује приликом Дана школе и Светосавска
Запослени може добити награду за:
1) изузетан труд и залагање на реализацији неког пројекта или идеје;
2) постигнут изузетан успех из појединих наставних области, као и за изузетан успех у појединим ваннаставним активностима;
3) освојено прво, друго или треће место на такмичењима на свим нивоима почев од општинског такмичења ученика које је он спремао; 
Награда се може додељивати у виду посебних диплома, уверења, књига, а у изузетним случајевима и у новчаним износима, ако за то постоје услови.
Запослени се могу наградити и на следећи начин:
1) упућивањем на стручне семинаре.
2) посетом позоришним и биоскопским представама, концертима, спортским манифестацијама и сл.
3) куповином књига, спортске опреме, школских реквизита и прибора и сл. 
4)увећањем дужине годишњег одмора.

Члан 4

Награђивање наставника и стручних сарадника  се врши у складу са правилима предвиђеним у овом члану и то бодовањем на следећи начин:
1. Успех на такмичењима ученика које је наставник спремао, према  следећој табели са бодовима:
	Освојено место
	Општинско такмичење
	Окружно такмичење
	Државно
такмичење

	I
	20
	30/40
	50

	II
	15
	25/30
	40

	III
	10
	20/25
	30


2. Успех постигнут у реализацији ваннаставних активности (фестивали,  и сл.)
· 10   Бодова за освојено прво место
· 7  Бодова за освојено друго место
·  5  Бодова за освојено треће место
3. Издавање часописа одобреним од стране министарства -  15     бодова
4. Издавање часописа одобреног од стране удружења или научног удружења-  7 бодова
5. Учествовање на конкурсима и смотрама 1 бод, а за освојено место – 3 бода
6. Организовање хуманитарног рада -  3   бодова
7. Угледни часови, часови добре праксе који су награђни од стране ЗУОВ-а (организатор часа) -   8      бодова
8. Реализација међународних пројеката – 15 бодова

Члан 5.
III ОРГАНИ И ПОСТУПАК  ЗА ДОДЕЉИВАЊЕ НАГРАДА
Предлог за награђивање запослених мора претходно бити изнет на седници Наставничког већа, које се о њему изјашњава после извршеног бодовања од старне Комисије од три члана које за ту сврху именује наставничко веће.
На основу мишљења наставничког већа Директор доноси одлуку о награђивању наставника додељивањем захвалнице, књиге, диплома за допринос раду школе или у новчаном износу када за то постоје услови у складу са финансијским могућностима школе .
Приликом додељивања награда и за друге запослене (захвалница за допринос у раду школе, књига и сл.) иницијативу за награђивање запослених може дати сваки запослени у школи, Директор школе, чланови школског одбора и Ученички парламент. 
Награде запосленима могу додељивати и донатори, односно спонзори, на основу критеријума које пропишу својим актима.
Награде из става 4. овог члана могу се додељивати запосленима само преко Школе, уз активно учешће и мишљење стручних органа Школе и синдикалне организације Школе,  о додељивању ове награде.

IV ПРЕЛАЗНЕ И ЗАВРШНЕ ОДРЕДБЕ

Члан 7.
За све што није регулисано овим Правилником примењиваће се одредбе Статута и Закона оосновама система образовања и васпитања.
Члан 8.
 О спровођењу одредаба овог Правилника стараће се директор школе и Наставничко веће. 

Члан 9.
Даном ступања на снагу овог Правилника престаје да важи Правилник о награђивању и похваљивању заведен под бројем    године.



 						Председник школског одбора
___________________________
                                                                                    Нада Вулићевић


Правилник је објављен на огласној табли дана _______________________2023. године.

